pythainlp/thaigov-v2-corpus-22032023 huggingface dataset:
วันอาทิตย์ที่ 21 สิงหาคม 2565
นายกฯ ยินดีที่ไทยได้รับการจัดอันดับให้เป็นอันดับ 1 ของโลก ด้านสถานบริการเพื่อสุขภาพ (Wellness Retreats) พร้อมผลักดัน ยกระดับการท่องเที่ยวเชิงสุขภาพไทยสู่มาตรฐานสากล
นายกฯ ยินดีที่ไทยได้รับการจัดอันดับให้เป็นอันดับ 1 ของโลก ด้านสถานบริการเพื่อสุขภาพ (Wellness Retreats) พร้อมผลักดัน ยกระดับการท่องเที่ยวเชิงสุขภาพไทยสู่มาตรฐานสากล
วันนี้ (21 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ไทยได้รับการจัดอันดับให้เป็นอันดับ 1 ของโลก ด้านสถานบริการเพื่อสุขภาพ (Wellness Retreats) และอันดับที่ 2 ประเทศที่มีกิจกรรมเชิงสุขภาพที่ได้รับความนิยมมากที่สุด (Highest-rated wellness activities) พร้อมชื่นชมความร่วมมือจากทั้งภาครัฐ เอกชน และประชาชน ยกระดับการท่องเที่ยวเชิงสุขภาพไทยสู่มาตรฐานสากล
โฆษกประจำสำนักนายกรัฐมนตรี กล่าวว่า เว็บไซต์ Travel Daily News เว็บไซต์ท่องเที่ยวยอดนิยมที่สำรวจแหล่งท่องเที่ยวในภูมิภาคเอเชียและแปซิฟิก ได้อ้างอิงจากผลสำรวจของ TripAdvisor และ Slingo ซึ่งคือเว็บไซต์ที่เป็นที่นิยมสำหรับนักท่องเที่ยว พบว่า ประเทศไทยได้รับการจัดอันดับให้เป็นอันดับ 1 ของโลก ด้านสถานบริการเพื่อสุขภาพ (Wellness Retreats) โดยสำรวจรีวิวจากนักท่องเที่ยวในเรื่องโรงแรม รีสอร์ท กิจกรรมเชิงสุขภาพ และสปา ซึ่งประเทศไทยนับได้ว่าเป็นจุดหมายปลายทางของนักท่องเที่ยวที่สนใจการท่องเที่ยวเชิงสุขภาพ และไทยยังได้รับการขนานนามว่าเป็น เมืองหลวงของสปาแห่งทวีปเอเชีย รวมถึงเป็นแหล่งยอดนิยมของนักท่องเที่ยวจากทั่วโลกที่ต้องการใช้สถานบริการเพื่อสุขภาพที่หรูหราและมีคุณภาพ
นอกจากนี้ ผลสำรวจจากเว็บไซต์ดังกล่าวยังพบว่า ประเทศไทยถูกจัดอันดับในด้านกิจกรรมเชิงสุขภาพที่ได้รับความนิยม (Highest-rated wellness activities) อยู่ในลำดับที่ 2 เป็นรองเพียงประเทศมัลดีฟส์ โดยประเทศไทยมีกิจกรรมเชิงสุขภาพ รวมไปถึงสปาให้นักท่องเที่ยวได้รับบริการจำนวน 2,673 กิจกรรม ซึ่งมีกิจกรรมเชิงสุขภาพที่อยู่ในระดับ 4 ดาวขึ้นไป จำนวน 1,952 กิจกรรม โดยกิจกรรมที่ได้รับความนิยมสูงมาจากการเล่นโยคะและพิลาทิส (Pilates)
“นายกรัฐมนตรีชื่นชมการทำงานของทุกภาคส่วนที่เกี่ยวข้องที่ช่วยกันกระตุ้นเศรษฐกิจให้เกิดการหมุนเวียนเงินในประเทศ โดยเฉพาะอย่างยิ่งการสนับสนุนกิจกรรมด้านการท่องเที่ยว ดึงดูดนักท่องเที่ยวชาวต่างชาติให้มาท่องเที่ยวในไทย ทั้งนี้ นายกรัฐมนตรีเชื่อมั่นว่า รัฐบาลกำหนดนโยบายที่เหมาะสมในการสนับสนุนการท่องเที่ยว สอดคล้องกับกระแสความนิยมของนักท่องเที่ยว โดยการท่องเที่ยวเชิงสุขภาพเป็นแนวทางการท่องเที่ยวในรูปแบบที่ไทยมีศักยภาพรองรับในทุกด้าน ตลอดจน นายกรัฐมนตรีขอบคุณบุคคลากรในภาคการท่องเที่ยวทุกคนที่ล้วนมีส่วนสร้างชื่อเสียงให้ประเทศไทย โดยผลการจัดอันดับที่ประเทศไทยได้รับรางวัลอย่างต่อเนื่องนี้เป็นเครื่องการันตี ศักยภาพและความพิเศษของประเทศไทยที่ทำให้นักท่องเที่ยวทั่วโลกให้ความนิยมอย่างต่อเนื่อง” นายอนุชาฯ กล่าว
วันอังคารที่ 5 ตุลาคม 2564
ครม.เห็นชอบจ้างแพทย์ พยาบาล บุคลากรทางการแพทย์ 5 พันอัตรา 1 ปี ช่วยงานโควิด
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.เห็นชอบหลักการจ้างงานแพทย์ พยาบาล และบุคลากรทางการแพทย์และสาธารณสุขที่จำเป็น รวม 5,000 อัตรา เป็นระยะเวลา 1 ปี กรอบวงเงิน 4,335 ล้านบาท เพื่อช่วยงานโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.เห็นชอบหลักการจ้างงานแพทย์ พยาบาล และบุคลากรทางการแพทย์และสาธารณสุขที่จำเป็น รวม 5,000 อัตรา เป็นระยะเวลา 1 ปี กรอบวงเงิน 4,335 ล้านบาท เพื่อช่วยงานโควิด 19 ทั้งการตรวจหาเชื้อ ดูแลรักษาพยาบาล และการฉีดวัคซีนโควิด 19 ที่เป็นวาระแห่งชาติ
วันนี้ (5 ตุลาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการประชุมคณะรัฐมนตรี ว่า ที่ประชุมคณะรัฐมนตรีมีมติเห็นชอบในหลักการตามโครงการจ้างแพทย์ พยาบาลวิชาชีพ และสายงานบริการทางการแพทย์และสาธารณสุขที่จำเป็น เพื่อรองรับสถานการณ์โรคติดเชื้อไวรัสโคโรนา 2019 ของกระทรวงสาธารณสุข จำนวน 5,000 อัตรา ระยะเวลาการจ้างไม่เกิน 1 ปีกรอบวงเงินรวม 4,335 ล้านบาท แบ่งเป็น แพทย์ 504 อัตรา พยาบาลวิชาชีพ 3,945 อัตรา นักวิชาการสาธารณสุขและบริการทางการแพทย์และสาธารณสุขที่จำเป็น รวมกัน 551 อัตรา โดยมอบหมายให้กระทรวงสาธารณสุขพิจารณากำหนดจำนวนกรอบอัตรากำลังที่จะจ้างงานภายใต้โครงการให้เป็นไปตามความเหมาะสมจำเป็น และสอดคล้องกับข้อเท็จจริงในแต่ละพื้นที่ และใช้ค่าใช้จ่ายจากงบประมาณรายจ่ายงบกลาง ซึ่งจะช่วยให้การดำเนินโครงการเป็นไปอย่างมีประสิทธิภาพ
ทั้งนี้ การจ้างแพทย์ พยาบาลวิชาชีพ และสายงานบริการทางการแพทย์และสาธารณสุขที่จำเป็น เป็นกรณีพิเศษ 1 ปีนี้ เพื่อรองรับภารกิจการดำเนินงานในช่วงโควิด 19 ทั้งการตรวจหาเชื้อโควิด 19 การดูแลรักษา และการฉีดวัคซีนโควิด 19ที่เป็นวาระแห่งชาติที่ต้องเร่งสร้างเสริมภูมิคุ้มกันโรคโควิด 19 ด้วยวัคซีน มีเป้าหมายฉีดครบ 2 เข็มให้ได้ครอบคลุมร้อยละ 70 ในสิ้นปี 2564 ซึ่งการจะบรรลุเป้าหมายได้ นอกจากความพร้อมทั้งสถานที่ วัสดุอุปกรณ์การบริการจัดการที่รวดเร็ว ยังต้องมีความพร้อมของบุคลากรทางการแพทย์และสาธารณสุขที่ต้องปฏิบัติงานทั้งในเวลาและนอกเวลาราชการ ซึ่งเป็นภารกิจนอกเหนือจากการปฏิบัติงานประจำ ต้องใช้บุคลากรจำนวนมากจึงเห็นควรพิจารณาการจ้างงานเพิ่มและจัดหาค่าตอบแทน
*********************************** 5 ตุลาคม 2564
วันพุธที่ 26 มกราคม 2565
การรถไฟแห่งประเทศไทย ขยายเวลาแห่งความสุขเพิ่มขบวนรถนำเที่ยวเขื่อนป่าสักชลสิทธิ์
ทุกวันเสาร์ - อาทิตย์ตลอดเดือนกุมภาพันธ์ รวม 8 ขบวน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า หลังจาก รฟท.เปิดขบวนรถไฟนำเที่ยวเขื่อนปาสักชลสิทธิ์ แบบไปเช้า - เย็นกลับ โดยกำหนดจัดให้มีขึ้นทุกวันศุกร์ เสาร์ และอาทิตย์ เริ่มตั้งแต่วันที่ 26 พฤศจิกายน 2564 ไปจนถึงวันที่ 30 มกราคม 2565 ปรากฏว่าได้รับการตอบรับที่ดีมากจากนักท่องเที่ยวทั้งคนไทยและชาวต่างชาติและพบว่ายังมีนักท่องเที่ยวที่ต้องการเดินทางท่องเที่ยวเพื่อเติมเต็มความสุขไปกับขบวนรถไฟนำเที่ยวเขื่อนป่าสักชลสิทธิ์อีกจำนวนมาก
รฟท.จึงขยายเวลาออกไปอีก 1 เดือน หรือจนถึงวันที่ 27 กุมภาพันธ์ 2565 โดยจะเปิดเพิ่มเฉพาะวันเสาร์ -อาทิตย์ รวม 8 เที่ยวเท่านั้น คือวันที่ 5 - 6, 12 - 13, 19 - 20 และ 26 - 27 กุมภาพันธ์ 2565 ขบวนรถพิเศษนำเที่ยวเขื่อนปาสักชลสิทธิ์นี้ เป็นอีกหนึ่งความพิเศษที่การรถไฟฯ จัดขึ้นเป็นประจำทุกปี และเชิญชวนคนไทยร่วมท่องไปกับความสุขเหนือน้ำ โดยจะเริ่มออกเดินทางจากสถานีกรุงเทพ (หัวลำโพง) เวลา 06:00 น. และขบวนรถจะหยุดรับ - ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต อยุธยา สระบุรี และชุมทางแก่งคอย ซึ่ง นักท่องเที่ยวสามารถขึ้นรถไฟตามสถานีดังกล่าวได้ จากนั้น เดินทางถึงจุดชมวิว “รถไฟลอยน้ำ” กลางเขื่อนป่าสักชลสิทธิ์ เวลา 09:25 น. ถึงสถานีโคกสลุง เพื่อชม ชิม ช้อป สินค้า OTOP เวลา 09:50 น. และจะหยุดรถที่เขื่อนป่าสักชลสิทธิ์ เพื่อท่องเที่ยวสถานที่ใกล้เคียง เวลา 10:35 น. ขากลับ จะออกเดินทางจากที่หยุดรถเขื่อนปาสักชลสิทธิ์กลับสู่กรุงเทพฯ เวลา 15:30 น. โดยจะหยุดรับส่งที่ชุมทางแก่งคอย สระบุรี อยุธยา รังสิต ดอนเมือง หลักสี่ บางเขน บางซื่อ และสถานีสามเสน ตามลำดับ ถึงสถานีกรุงเทพ (หัวลำโพง) โดยสวัสดิภาพ เวลา 18:50 น.
- อัตราค่าโดยสารไป - กลับ ชั้นธรรมดา
กรุงเทพ - เขื่อนป่าสักชลสิทธิ์- กรุงเทพ คนละ 330 บาท
สระบุรี/แก่งคอย - โคกสลุง ผู้ใหญ่/เด็ก คนละ 130 บาท
เขื่อนป่าสักชลสิทธิ์- กรุงเทพ (เที่ยวเดียว) คนละ 150 บาท
- อัตราค่าโดยสารไป - กลับ ชั้นปรับอากาศ
กรุงเทพ - เขื่อนป่าสักชลสิทธิ์ - กรุงเทพ คนละ 560 บาท
สระบุรี/แก่งคอย - โคกสลุง ผู้ใหญ่/เด็ก คนละ 260 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 250 บาท
สำหรับนักท่องเที่ยวที่ร่วมโดยสารไปกับขบวนรถไฟ ต้องได้รับการฉีดวัคซีน ครบ 2 เข็ม โดยสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรองในวันเดินทาง ผู้สนใจสามารถติดต่อซื้อตั๋วโดยสารได้ที่สถานีรถไฟทั่วประเทศ หรือผ่านระบบ D-Ticket และยังสามารถสอบถามข้อมูลเพิ่มเติมได้ที่ ศูนย์บริการลูกค้าสัมพันธ์ 1690 ตลอด 24 ชั่วโมง
วันจันทร์ที่ 22 พฤศจิกายน 2564
โฆษกรัฐบาลเผย “นายกฯ” พอใจภาพรวมแผนการฉีดวัคซีนของไทย ลดเจ็บหนัก อัตราการเสียชีวิตน้อยสุดในรอบ 5 เดือน เชื่อมั่นความสำเร็จในการฉีดวัคซีน 100 ล้านโดส ตามเป้าหมายก่อนสิ้นปี
โฆษกรัฐบาลเผย “นายกฯ” พอใจภาพรวมแผนการฉีดวัคซีนของไทย สูตรต่าง ๆ เห็นผลสร้างภูมิ ลดเจ็บหนัก อัตราการเสียชีวิตน้อยสุดในรอบ 5 เดือน เชิญชวนคนไทยเร่งรับวัคซีน สร้างภูมิคุ้มกันหมู่ เชื่อมั่นความสำเร็จในการฉีดวัคซีน 100 ล้านโดส ตามเป้าหมายก่อนสิ้นปี
โฆษกรัฐบาลเผย “นายกฯ” พอใจภาพรวมแผนการฉีดวัคซีนของไทย สูตรต่าง ๆ เห็นผลสร้างภูมิ ลดเจ็บหนัก อัตราการเสียชีวิตน้อยสุดในรอบ 5 เดือน เชิญชวนคนไทยเร่งรับวัคซีน สร้างภูมิคุ้มกันหมู่ เชื่อมั่นความสำเร็จในการฉีดวัคซีน 100 ล้านโดส ตามเป้าหมายก่อนสิ้นปี พร้อมขับเคลื่อนเศรษฐกิจตามแผนเปิดประเทศ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมแผนการบริหารจัดการและการฉีดวัคซีนโควิด-19 ไทย โดยเฉพาะ วัคซีนแบบผสมผสานหรือ "สูตรไขว้" ที่กระทรวงสาธารณสุขกำหนดฉีดให้ประชาชนเห็นผลอย่างมีประสิทธิภาพ โดยสูตรไขว้ SV+AZ และ SV+SV+AZ สามารถสร้างภูมิต้านทานป้องกันโควิด-19 ที่มีอาการได้ถึง 80-90% ถือว่ามากกว่าการฉีด AZ 2 เข็มที่ป้องกันโวิด-19 ที่มีอาการได้ 70-80% เห็นผลลัพธ์ในการลดอาการติดเชื้อรุนแรงหรือป่วยหนักได้เป็นอย่างดี ทำให้อัตราการเสียชีวิตลดลงอย่างเห็นผล ทั้งนี้ ข้อมูลการฉีดวัคซีนตั้งแต่วันที่ 28 ก.พ. 2564 - 21 พ.ย.2564 (12.30 น.) มีการฉีดวัคซีนสะสม 88,873,271 โดส แบ่งเป็นเข็มที่ 1 สะสม 46.6 ล้านราย เข็มที่ 2 สะสม 39.1 ล้านราย เข็มที่ 3 สะสม 3 ล้านราย จำนวนผู้ได้รับวัคซีนคิดเป็นร้อยละ 81 ของผู้มีสิทธิรับวัคซีน โดยผู้ที่ได้รับวัคซีนครบโดส คิดเป็นร้อยละ 59 ของประชากรรวม หรือร้อยละ 68 ของผู้มีสิทธิรับวัคซีน ทั้งนี้มี 16 จังหวัดที่ได้รับวัคซีนเข็มที่ 1 ร้อยละ 70 แล้ว ประกอบด้วย กรุงเทพฯ ภูเก็ต สมุทรปราการ สมุทรสาคร นนทบุรี ชลบุรี ปทุมธานี นครปฐม เพชรบุรี กระบี่ พังงา ระนอง ระยอง ฉะเชิงเทรา ตราด และพระนครศรีอยุธยา ซึ่งกระทรวงสาธารณสุข คาดว่าไทยจะบรรลุเป้าหมายการฉีดวัคซีนโควิด-19 ได้ 100 ล้านโดส ซึ่งเร็วกว่าแผนเดิมที่กำหนดไว้ถึง 1 เดือน
โฆษกประจำสำนักนายกรัฐมนตรี กล่าวต่อไปว่า รัฐบาลเดินหน้าฉีดวัคซีน ทำให้ยอดผู้ติดเชื้อลดลงต่อเนื่อง และเห็นผลสัมฤทธิ์เป็นรูปธรรม โดยเฉพาะจำนวนผู้เสียชีวิต ที่ต่ำกว่า 100 ราย ติดต่อกันนาน มากว่าเดือนแล้ว โดยวันนี้ (21 พ.ย. 64) มีผู้ติดเชื้อรายใหม่จำนวน 7,006 ราย และหายป่วยกลับบ้าน 7,591 ผู้เสียชีวิตจำนวน 29 ราย ซึ่งถือว่าต่ำสุดในรอบ 5 เดือนที่ผ่านมา ยอดผู้ป่วยสะสมตั้งแต่ 1 เม.ย. 2564 จำนวน 2 ล้านราย และยอดหายป่วยสะสม 1.9 ล้านราย สะท้อนความสำเร็จในการบริหารสถานการณ์โควิด -19 ของรัฐบาลและความร่วมมือร่วมใจของบุคลากรทางการแพทย์ และประชาชนทุกภาคส่วนได้เป็นอย่างดี
“รัฐบาลภายใต้การบริหารของพลเอก ประยุทธ์ จันทร์โอชา นายกรัฐมนตรี เร่งจัดหาและกระจายวัคซีนในสต็อกทั่วประเทศ เพื่อให้ทุกพื้นที่ฉีดวัคซีนให้ทุกคนที่อยู่ในประเทศไทย ขอเชิญชวนประชาชนที่ยังไม่ได้รับการฉีดวัคซีนป้องกันโรคโควิด-19 เข้ารับการฉีดวัคซีน เพื่อสร้างภูมิคุ้มกันหมู่ในเกิดขึ้นโดยเร็ว สร้างความแข็งแกร่งในระบบสาธารณสุขให้รองรับการระบาด เพื่อลดความรุนแรงและการเสียชีวิตในประชากรกลุ่มเสี่ยง พร้อมขับเคลื่อนเศรษฐกิจ ภาคธุรกิจการท่องเที่ยว และการเปิดประเทศตามแผนที่กำหนด” นายธนกร กล่าว
......................
วันพุธที่ 23 มิถุนายน 2564
​ปลัดกระทรวงกลาโหม มอบถุงยังชีพเพิ่มรอยยิ้มให้ประชาชนในกิจกรรม “บ้านวัดประสานใจต้านภัยโควิด19”
พลเอก ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรม “บ้านวัดประสานใจต้านภัยโควิด 19” ถวายเป็นพระราชกุศลแด่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ วัดนางนองวรวิหาร
โดยมีรองปลัดกระทรวงกลาโหม นายทหารชั้นผู้ใหญ่ของกระทรวงกลาโหม และคุณรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม รวมถึงประชาชนที่อาศัยบริเวณโดยรอบวัดนางนอง สำนักงานเขตจอมทอง สถานีตำรวจนครบาลบางขุนเทียน และบริษัท บิ๊กซี ซูเปอร์เซนเตอร์ จำกัด (มหาชน) เข้าร่วมกิจกรรม
โดยมีวัตถุประสงค์เพื่อเป็นการเทิดทูนสถาบันพระมหากษัตริย์ และเป็นการสร้างความสัมพันธ์อันดีระหว่างทหารกับประชาชน ทั้งนี้ ได้มอบเครื่องอุปโภคบริโภคให้กับผู้แทนชุมชนที่อาศัยบริเวณโดยรอบวัดนางนองวรวิหาร ได้แก่ ข้าวสาร ไข่ไก่ น้ำดื่ม หน้ากากอนามัย และแจลแอลกอฮอล์ เพื่อเป็นการช่วยเหลือบรรเทาความเดือดร้อนให้กับประชาชนที่ได้รับผลกระทบจากสถานการณ์การแพร่ระบาดของโควิด-19
วันศุกร์ที่ 16 กรกฎาคม 2564
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98
(16 ก.ค. 64) ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดการฝึกอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98 ผ่านโปรแกรม ZOOM cloud Meetings ณ กระทรวงเกษตรและสหกรณ์ ว่า นักบริหารการพัฒนาการเกษตรและสหกรณ์ระดับกลาง นับว่าเป็นบุคลากรที่สำคัญยิ่งในการบริหารและดำเนินงานในองค์กรให้ประสบความสำเร็จ ตามวัตถุประสงค์ที่วางไว้ โดยจะต้องเป็นผู้มีความรู้ความเข้าใจในการพัฒนาแนวคิดและวิสัยทัศน์ที่จะสามารถเป็นผู้นำการบริหารการเปลี่ยนแปลง และบริหารงานได้อย่างมืออาชีพ เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้ เข้าใจกระบวนการสร้างเครือข่าย (Network) และระบบพันธมิตร (Partner) เพื่อเพิ่มพลังการทำงานให้มีประสิทธิภาพยิ่งขึ้น สามารถถ่ายทอดนโยบายจากระดับสูงไปสู่ระดับปฏิบัติในหน่วยงานที่ตนรับผิดชอบ ตามหลักนโยบายเชื่อมโยงการบริหาร แปลงสารให้ชัดเจน จัดสรรให้ถูกต้อง
กระทรวงเกษตรและสหกรณ์ มีนโยบายด้านการพัฒนาบุคลากรของกระทรวงฯ ที่ชัดเจนในการที่จะส่งเสริมและสนับสนุนให้มีการฝึกอบรมและพัฒนาบุคลากรทุกระดับอย่างมีระบบทั่วถึงและต่อเนื่อง เพื่อให้เป็นผู้ที่มีความรู้ ความสามารถ และทักษะในการปฏิบัติงาน รวมทั้งความรู้เกี่ยวกับเทคโนโลยีและวิทยาการสมัยใหม่ที่มีความสำคัญต่อการปฏิบัติงานในหน้าที่ แต่จากสถานการณ์การระบาดของโรคติดเชื้อไวรัสโคโรนา ทำให้การปฏิบัติราชการของเจ้าหน้าที่ต้องปรับรูปแบบ เพื่อที่จะสามารถบริการประชาชนได้อย่างต่อเนื่อง โดยเฉพาะการฝึกอบรม จึงต้องปรับมาใช้รูปแบบออนไลน์ (Online Learning) ทั้งหมด ซึ่งก็จะถูกใช้เป็นมาตรฐานต่อไป
“สำหรับการฝึกอบรมในครั้งนี้ เน้นให้ผู้เข้ารับการฝึกอบรมได้เพิ่มพูนความรู้และประสบการณ์ในการบริหารจัดการ โดยมุ่งประเด็นการนำไปสู่การปฏิบัติ อันจะเป็นประโยชน์ต่อการปฏิบัติงานเป็นอย่างมาก จึงขอให้ทุกท่านให้ความสนใจ เอาใจใส่รับฟังการถ่ายทอดความรู้ประสบการณ์จากวิทยากรที่มาบรรยายและฝึกปฏิบัติ เพื่อจะได้นำไปปรับใช้ในการปฏิบัติงานของท่าน อันจะเป็นประโยชน์แก่ทางราชการและภาคการเกษตรของประเทศต่อไป”ดร.ทองเปลว กล่าว
ทั้งนี้ การอมรมครั้งนี้เป็นการฝึกอบรมด้วยการเรียนรู้รูปแบบออนไลน์ (Online Learning)ทั้งหมด จากอาคารปฏิบัติการวิศวกรรมอุตสาหการ ชั้น 10 มหาวิทยาลัยเกษตรศาสตร์ เริ่มตั้งแต่วันที่ 13 กรกฎาคม – 24 สิงหาคม 2564 มีผู้เข้ารับการฝึกอบรม จำนวน 130คน เป็นข้าราชการกระทรวงเกษตรและสหกรณ์ ผู้ดำรงตำแหน่งประเภททั่วไป ระดับอาวุโสหรือ ดำรงตำแหน่งประเภทวิชการ ระดับชำนาญการ มาแล้วไม่น้อยกว่า 3 ปี หรือข้าราชการผู้มีผลสัมฤทธิ์สูง (HiPPS) มาแล้วไม่น้อยกว่า 2 ปี (นับถึงวันเปิดการฝึกอบรม) หรือ พนักงานรัฐวิสาหกิจที่ดำรงตำแหน่งระดับ 6 - 7 หรือเทียบเท่า อายุไม่เกิน 58 ปีบริบูรณ์
วันพฤหัสบดีที่ 6 มกราคม 2565
ธ.ก.ส. จัดกิจกรรมเด็กแห่งชาติ ปี 2565 “ยุคโควิด KIDS พอเพียง”
ธ.ก.ส. จัดกิจกรรมมอบของขวัญวันเด็ก ประจำปี 2565 “ยุคโควิด KIDS พอเพียง” ให้กับตัวแทนชุมชน โรงเรียน และศูนย์เยาวชน จำนวนกว่า 10,000 ชิ้น เพื่อนำไปส่งต่อให้กับเด็กและเยาวชนในพื้นที่ต่าง ๆ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในกิจกรรมมอบของขวัญวันเด็ก ประจำปี 2565 “ยุคโควิด KIDS พอเพียง” ให้กับตัวแทนชุมชน โรงเรียน และศูนย์เยาวชน จำนวนกว่า 10,000 ชิ้น เพื่อนำไปส่งต่อให้กับเด็กและเยาวชนในพื้นที่ต่าง ๆ ซึ่งเป็นการปรับรูปแบบการจัดงานกิจกรรมวันเด็กแห่งชาติให้สอดคล้องกับการป้องกันการแพร่ระบาดของเชื้อไวรัสโควิด-19 เมื่อวันที่ 6 มกราคม 2565 ณ ธ.ก.ส. สำนักงานใหญ่ กรุงเทพฯ นอกจากนี้ ธ.ก.ส. ยังได้จัดกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน” ชิงเงินรางวัลที่ 1 ทุนการศึกษา 30,000 บาท และรางวัลอื่น ๆ พร้อมเกียรติบัตร มูลค่ารวม 150,000 บาท ซึ่งมีการประกาศผลรางวัลไปแล้วเมื่อวันที่ 3 มกราคม 2565 ที่ผ่านมา โดยสามารถเข้ารับชมผลงานของน้อง ๆ ที่ได้รับรางวัลทั้ง 16 คน ได้ที่ www.baac.or.th และ YouTube Channel : BAAC Thailand
วันเสาร์ที่ 28 สิงหาคม 2564
นายกฯ กำชับ ศธ.ติดตามมาตรการเยียวยานักเรียน เงินต้องถึงมือผู้ปกครอง ห้ามโรงเรียนหักเก็บค่าเทอมอย่างเด็ดขาด
นายกฯ กำชับ ศธ.ติดตามมาตรการเยียวยานักเรียน เงินต้องถึงมือผู้ปกครอง ห้ามโรงเรียนหักเก็บค่าเทอมอย่างเด็ดขาด
วันที่ 28 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กระทรวงศึกษาธิการ เตรียมจ่ายเงินให้แก่ผู้ปกครอง 2,000 บาทต่อนักเรียน 1 คน ตามมาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคติดเชื้อไวรัสโควิด-19 สำหรับนักเรียนในระบบการศึกษาไทย ภาคเรียนที่ 1 ปี การศึกษา 2564 นั้น พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับเรื่องร้องเรียนจากผู้ปกครองหลายช่องทางว่าโรงเรียนบางแห่ง โดยเฉพาะโรงเรียนเอกชนแจ้งกับผู้ปกครองว่า จะหักเงินเยียวยาดังกล่าวกับผู้ปกครองที่ค้างค่าเทอมสำหรับภาคเรียนที่ 1 ซึ่งจะทำให้ผู้ปกครองไม่ได้รับเงินเยียวยาจากรัฐบาล
นายกรัฐมนตรี จึงกำชับกระทรวงศึกษาธิการให้ติดตาม ตรวจสอบระบบการจ่ายเงินอย่างใกล้ชิด โดยเงินทุกบาทต้องถึงมือผู้ปกครอง ห้ามโรงเรียนหักเก็บค่าเทอมหรือค่าใช้จ่ายอื่นๆอย่างเด็ดขาด เพราะถือว่าผิดวัตถุประสงค์ของการช่วยเหลือเยียวยา โดยโรงเรียนมีหน้าที่จ่ายเงินให้กับผู้ปกครองเท่านั้น ไม่มีสิทธิ์เก็บเงินดังกล่าวไว้แต่อย่างใด โดยเบื้องต้น กระทรวงศึกษาธิการได้ตั้งศูนย์รับเรื่องร้องเรียนเพื่อช่วยเหลือผู้ปกครอง เป็นช่องทางให้ผู้ปกครองแจ้งเรื่องมาที่กระทรวงศึกษาธิการ ให้ดำเนินการแก้ไขปัญหาได้อย่างรวดเร็ว
น.ส.ไตรศุลี กล่าวว่า สำหรับกระบวนการจ่ายเงินเยียวยาผู้ปกครอง จะเริ่มขึ้นในเร็วๆนี้ เมื่อสำนักงบประมาณตรวจสอบข้อมูลเรียบร้อยแล้ว จะส่งเรื่องไปยังกระทรวงการคลัง ก่อนที่กระทรวงการคลัง จะส่งต่อให้กรมบัญชีกลาง เพื่อโอนเงินเยียวยาทั้งหมดมาให้กระทรวงศึกษาธิการ โดยกระทรวงศึกษาธิการ จะใช้เวลาไม่เกิน 7 วัน ในการโอนเงินไปยังสถานศึกษาในระบบ เพื่อจ่ายเงินให้กับผู้ปกครองทั้งการผ่านบัญชีธนาคารและการจ่ายเป็นเงินสดในกรณีที่ไม่สามารถโอนเงินผ่านบัญชีธนาคารได้
“นายกรัฐมนตรี มั่นใจในกระบวนการอนุมัติงบประมาณดังกล่าว ว่ามีความรอบคอบรัดกุม โดยผ่านความเห็นชอบจากทั้งสภาพัฒน์และกระทรวงการคลัง อย่างไรก็ตาม ขั้นตอนจ่ายเงินขอให้ดำเนินการด้วยความโปร่งใส โดยกำชับให้กระทรวงศึกษาธิการติดตามตรวจสอบการจ่ายเงินทุกขั้นตอน ห้ามปล่อยปละละเลยให้เกิดการทุจริตอย่างเด็ดขาด ให้เงินทุกบาททุกสตางค์ถึงมือผู้ปกครองอย่างแท้จริง” น.ส.ไตรศุลี กล่าว
------------------
วันพฤหัสบดีที่ 1 กรกฎาคม 2564
รฟม. มั่นใจ งานโครงสร้างใต้ดินโครงการรถไฟฟ้าปลอดภัย 100%
งานอุโมงค์ทางวิ่งแล้วเสร็จทั้งหมด ก่อนประกาศปิดแคมป์คนงานและสถานที่ก่อสร้าง
ตามที่ได้มีประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2558 (ฉบับที่ 25) ลงวันที่ 26 มิถุนายน 2564 และประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 34) ลงวันที่ 27 มิถุนายน 2564 โดยสรุปว่า ให้ปิดสถานที่ก่อสร้าง หรือพื้นที่ดำเนินการก่อสร้างหรือสถานที่ก่อสร้าง รวมทั้งให้หยุดงานก่อสร้างและห้ามการเดินทางและเคลื่อนย้ายแรงงาน เป็นต้น
และต่อมาได้ปรากฏข่าวในสื่อมวลชนและสื่อออนไลน์ต่าง ๆ ว่า งานขุดระดับลึกในพื้นที่กรุงเทพมหานคร ซึ่งเป็นดินอ่อนและมีระดับน้ำใต้ดินที่สูงเพิ่มมากขึ้น ซึ่งจะต้องมีการควบคุมระดับน้ำใต้ดินในช่วงระหว่างการก่อสร้างอยู่ตลอดเวลา เพื่อให้โครงสร้างใต้ดินมีเสถียรภาพและมีความปลอดภัย หากต้องหยุดงานก่อสร้างอย่างกระทันหัน อาจทำให้เกิดการวิบัติและเป็นอันตรายต่อสาธารณชนได้
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนว่า การก่อสร้างโครงการรถไฟฟ้าใต้ดินของ รฟม. มีความปลอดภัย 100% โดยปัจจุบันงานก่อสร้างอุโมงค์ทางวิ่งรถไฟฟ้าใต้ดินได้ดำเนินการแล้วเสร็จทั้งหมดแล้ว ส่วนงานก่อสร้างสถานีรถไฟฟ้าใต้ดินทุกสถานีได้ดำเนินการเทคอนกรีตชั้น Base Slab เสร็จเรียบร้อยแล้ว โดย รฟม. ได้กำชับให้ผู้รับจ้างงานก่อสร้างโครงการรถไฟฟ้าทุกสายของ รฟม. ปฏิบัติตามประกาศข้อกำหนดฯ ฉบับที่ 25 และประกาศกรุงเทพมหานครฯ ฉบับที่ 34 อย่างเคร่งครัด
ทั้งนี้ อาจจะมีงานรื้อย้ายสาธารณูปโภคของโครงการรถไฟฟ้าที่อาจได้รับผลกระทบจากการหยุดงานก่อสร้างบ้าง เช่น งานวางท่อสาธารณูปโภคใต้ดินโดยใช้วิธีขุดเจาะลากท่อในแนวราบ หรือ Horizontal Directional Drill (HDD) ที่อาจจะต้องดำเนินการขุดเจาะใหม่หลังจากที่มีการผ่อนปรนให้สามารถเข้าดำเนินการก่อสร้างได้
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ CallCenter รฟม. โทร. 0 2716 4044
วันอังคารที่ 1 มีนาคม 2565
ปลัดกระทรวงยุติธรรม​ เปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียนฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ เป็น​ประธาน​ในพิธีเปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียน : แลกเปลี่ยนประสบการณ์และต้นแบบที่ดีจากประเทศสมาชิกอาเซียน”
ในวันอังคาร​ที่​ ๒๒ กุมภาพันธ์​ ๒๕๖๕​ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ เป็น​ประธาน​ในพิธีเปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียน : แลกเปลี่ยนประสบการณ์และต้นแบบที่ดีจากประเทศสมาชิกอาเซียน” (Webinar on Legal Assistance to ASEAN People: Sharing Experiences and Best Practices from ASEAN Member States) โดยดำเนินการผ่านระบบออนไลน์ Zoom Webinar จัดโดย​ กรมคุ้มครองสิทธิและเสรีภาพ โดยกองสิทธิมนุษยชนระหว่างประเทศ​ โดยมี​ นายเรืองศักดิ์ สุวารี อธิบดี กรมคุ้มครองสิทธิและเสรีภาพ เป็นผู้กล่าวรายงาน ทั้งนี้ มีผู้เข้าร่วมการสัมมนาฯ ประกอบด้วยผู้แทนจากหน่วยงานภาคส่วนต่างๆ ที่ทำหน้าที่ให้ความช่วยเหลือทางกฎหมาย รวมจำนวนประมาณ ๕๒๐ คน
การสัมมนาฯ ดังกล่าว ได้รับเกียรติจากวิทยากรผู้เชี่ยวชาญทั้งจากในประเทศและต่างประเทศ ได้แก่ ศาสตราจารย์อมรา พงศาพิชญ์ ผู้แทน AICHR ประเทศไทย กล่าวปาฐกถาพิเศษ หัวข้อ “บทบาท AICHR ในการผลักดันงานด้านการให้ความช่วยเหลือทางกฎหมาย” Mr.Andrew Khoo Advocate & Solicitor, High court of Malaya จากมาเลเซีย บรรยาย หัวข้อ “ภาพรวมของการให้ความช่วยเหลือทางกฎหมายในบริบทอาเซียน” และช่วงสุดท้ายเป็นการอภิปรายเพื่อแลกเปลี่ยนประสบการณ์จากแนวปฏิบัติของประเทศสมาชิกอาเซียนในการให้ความช่วยเหลือทางกฎหมายแก่พลเมืองอาเซียน โดยมีคุณ Nicholas Booth จาก UNDP เป็นผู้ดำเนินรายการ และมีผู้แทนจากประเทศสมาชิกอาเซียน ได้แก่ คุณเปรมยุดา ตันติกนกพร ผู้อำนวยการกองพิทักษ์สิทธิและะสรีภาพ เป็นผู้แทนจากประเทศไทย คุณ Virgaliano Nohan, Legal Attache จากอินโดนีเซีย คุณ Michael Lyndon B. Garcia, First Secretary and Consul General จากฟิลิปปินส์ และคุณ Edmund Bon Tai Soon Head of Chambers, AmerBon Advocates & Chairperson, Malaysia Working group for ASEAN Human Rights Mechanism จากมาเลเซีย ร่วมอภิปราย โดยผู้เข้าร่วมการสัมมนาฯ ได้สนใจให้การสอบถามในหลายประเด็น อาทิ ความแตกต่างระหว่างการให้ความช่วยเหลือทางกฎหมายแก่คนชาติและพลเมืองอาเซียน การให้ความช่วยเหลือทนายความผ่านระบบ Pro Bono การให้ความช่วยเหลือบุคคลที่มีสถานะการเข้าเมืองที่แตกต่างกัน การปรับปรุงบริการให้ความช่วยเหลือทางกฎหมายในช่วง COVID เป็นต้น
สำหรับในช่วงท้าย อธิบดีกรมคุ้มครองสิทธิและเสรีภาพ ได้มอบหมายให้นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ กล่าวปิดงาน ทั้งนี้ ในภาพรวมผู้เข้าร่วมสัมมนาฯ มีความพึงพอใจในการจัดสัมมนาฯ โดยเห็นว่าความรู้ที่ได้มีประโยชน์และสามารถนำไปประยุกต์ใช้ในการปฏิบัติงานได้ต่อไป
วันศุกร์ที่ 3 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 3 ธันวาคม 2564 เวลา 08.30 น. สามารถสัญจรผ่านได้ 4 สายทาง ไม่สามารถผ่านได้ 9 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 3 ธันวาคม 2564 เวลา 08.30 น. สามารถสัญจรผ่านได้ 4 สายทาง ไม่สามารถผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 3 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 5 จังหวัด ได้แก่ สุราษฎร์ธานี นครศรีธรรมราช พัทลุง ตรัง และชุมพร รวม 13 สายทาง สามารถสัญจรผ่านได้ 4 สายทาง และไม่สามารถผ่านได้ 9 สายทาง แบ่งเป็น น้ำท่วมสูง 8 สายทาง (8 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+000 - 5+100 และช่วง กม. ที่ 5+400 - 5+450)
3. สายทาง ชพ.2016 แยก ทล.41 (กม. ที่ 52+600) - บ้านหนองไม้แก่น อำเภอทุ่งตะโก จังหวัดชุมพร น้ำท่วมสูง 40 เซนติเมตร (ช่วง กม. ที่ 3+500 - 4+600)
4. สายทาง ชพ.2032 แยก ทล.41 (กม. ที่ 33+650) - บ้านในแหลม อำเภอสวี จังหวัดชุมพร น้ำท่วมสูง 40 - 50 เซนติเมตร (ช่วง กม. ที่ 0+000 - 1+250 และช่วง กม. ที่ 2+500 - 6+500)
5. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อำเภอทุ่งตะโก จังหวัดชุมพร น้ำท่วมสูง 40 เซนติเมตร (ช่วง กม. ที่ 2+500 - 3+000)
6. สายทาง พท.1002 แยก ทล.4 (กม. ที่ 1178+082) - บ้านคู อำเภอเมือง และกงหรา จังหวัดพัทลุง น้ำท่วมสูง 60 เซนติเมตร (ช่วง กม. ที่ 2+200 - 6+700)
7. สายทาง พท.1021 แยก ทล.4 (กม. ที่ 1157+700) - บ้านทุ่งนาชี อำเภอเมือง ศรีนครินทร์ และกงหรา จังหวัดพัทลุง น้ำท่วมสูง 50 เซนติเมตร (ช่วง กม. ที่ 14+800 - 15+600)
8. สายทาง นศ.3109 แยก ทล.403 - บ้านเทวบุรี อำเภอพรหมเมือง จังหวัดนครศรีธรรมราช
น้ำท่วมสูง 40 เซนติเมตร (ช่วง กม. ที่ 6+000 - 6+371)
9. สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนใช้ความระมัดระวังในการขับขี่เป็นที่เรียบร้อยแล้ว พร้อมทั้งได้จัดเจ้าหน้าที่ ติดตามสถานการณ์อุทกภัยอย่างใกล้ชิด เตรียมลงพื้นที่ฟื้นฟูเส้นทางทันทีหลังระดับน้ำลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
วันศุกร์ที่ 24 กันยายน 2564
โฆษกรัฐบาลเผย นายกฯ ยินดีไทยขยับอันดับความสามารถด้านนวัตกรรมสูงที่ 43 ของโลกและคว้าอันดับ 3 ของอาเซียน  แม้ในช่วงโควิด-19
โฆษกรัฐบาลเผย นายกฯ ยินดีไทยขยับอันดับความสามารถด้านนวัตกรรมสูงที่ 43 ของโลกและคว้าอันดับ 3 ของอาเซียน  แม้ในช่วงโควิด-19
วันนี้(24ก.ย.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีกับผลการจัดอันดับรายงานดัชนีนวัตกรรมโลกประจำปี2564 (Global Innovation Index 2021: GII 2021)โดยองค์การทรัพย์สินทางปัญญาโลก(World Intellectual Property Organization-WIPO)ภายใต้หัวข้อการติดตามการปรับตัวระบบนวัตกรรมในภาวะวิกฤติโควิด-19 (Tracking Innovation through the COVID-19 Crisis)ซึ่งประเทศไทยได้รับการจัดอันดับที่43จากทั้งหมด132ประเทศทั่วโลกและถือเป็นอันดับที่3ของประเทศในกลุ่มอาเซียนรองจากสิงคโปร์และมาเลเซียและอันดับที่5ของกลุ่มประเทศรายได้ปานกลาง
โดยการจัดอันดับGII 2021มุ่งเน้นการวิเคราะห์ผลกระทบของวิกฤตโควิด-19ที่มีต่อการพัฒนาระบบนวัตกรรมโดยมีองค์ประกอบมิติชี้วัดนวัตกรรม7กลุ่มได้แก่1)กลุ่มปัจจัยด้านสถาบัน, 2)กลุ่มปัจจัยด้านทุนมนุษย์และการวิจัย, 3)กลุ่มปัจจัยด้านโครงสร้างพื้นฐาน, 4)กลุ่มปัจจัยด้านระบบการตลาด, 5)กลุ่มปัจจัยด้านระบบธุรกิจ, 6)กลุ่มปัจจัยด้านผลผลิตจากองค์ความรู้และเทคโนโลยีและ7)กลุ่มปัจจัยด้านผลผลิตจากความคิดสร้างสรรค์
ทั้งนี้ประเทศไทยมีคะแนนโดดเด่นมากที่สุดในกลุ่มปัจจัยด้านระบบการตลาดและกลุ่มปัจจัยด้านระบบธุรกิจโดยเฉพาะค่าใช้จ่ายมวลรวมภายในประเทศสำหรับการวิจัยและพัฒนาซึ่งลงทุนโดยองค์กรธุรกิจไทยยังคงครองอันดับ1ต่อเนื่องเป็นปีที่2สะท้อนให้เห็นการลงทุนของภาคเอกชนในไทยที่มุ่งเน้นการเพิ่มขีดความสามารถของธุรกิจด้วยการพัฒนานวัตกรรมมากขึ้นอีกทั้งไทยยังเป็นอันดับที่9ของประเทศที่เป็นเจ้าของอนุสิทธิบัตรมากที่สุดนอกจากนี้กลุ่มปัจจัยด้านโครงสร้างพื้นฐานในกลุ่มเทคโนโลยีสารสนเทศและการสื่อสารมีการปรับอันดับดีขึ้นอย่างก้าวกระโดดจากอันดับที่79เป็นอันดับที่60โดยตัวชี้วัดส่วนใหญ่เป็นเรื่องการเข้าถึงและการใช้งานเทคโนโลยีสารสนเทศและการสื่อสารรวมถึงการบริการออนไลน์ของภาครัฐสะท้อนให้เห็นการปรับตัวของภาครัฐและภาคเอกชนในช่วงวิกฤตโควิด-19
โฆษกรัฐบาลฯกล่าวว่ารัฐบาลให้ความสำคัญกับการขับเคลื่อนเศรษฐกิจด้วยนวัตกรรม(Value-Based Economy)ตามนโยบายไทยแลนด์4.0เพื่อยกระดับการพัฒนาประเทศและก้าวข้ามกับดักประเทศที่มีรายได้ปานกลางโดยจากปัจจัยชี้วัดฯสะท้อนให้เห็นว่าไทยมีความสามารถด้านนวัตกรรมสูงขึ้นแม้ในช่วงการแพร่ระบาดของโควิด-19ทั้งนี้รัฐบาลยืนยันความมุ่งมั่นที่จะเดินหน้าพัฒนาประเทศด้วยการส่งเสริมการใช้ประโยชน์จากนวัตกรรมที่สร้างสรรค์ให้เกิดผลเป็นรูปธรรมต่อไป
_________
วันศุกร์ที่ 11 มีนาคม 2565
​โฆษกรัฐบาลเผย  นายกฯ เตือนประชาชนอย่าหลงเชื่อข่าวปลอม/ความเชื่อผิดการดื่มแอลกอฮอล์ไม่ทำให้ติดเชื้อโควิด 19  สธ. ยืนยัน แอลกอฮอล์ ทำให้ร่างกายอ่อนแอติดเชื้อได้ง่าย
​โฆษกรัฐบาลเผย  นายกฯ เตือนประชาชนอย่าหลงเชื่อข่าวปลอม/ความเชื่อผิดการดื่มแอลกอฮอล์ไม่ทำให้ติดเชื้อโควิด 19  สธ. ยืนยัน แอลกอฮอล์ ทำให้ร่างกายอ่อนแอติดเชื้อได้ง่าย  พาผู้ติดเชื้อโควิด-19 รายใหม่ วันนี้ รวม 24,792 ราย
วันนี้ (11 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนประชาชน อย่าหลงเชี่อกระแสข่าวปลอม/ความเชื่อผิดๆ ที่เผยแพร่ในสื่อโซเชียลที่ว่า ผู้ที่ดื่มแอลกอฮอล์ จะไม่ติดเชื้อโควิด 19 และดื่มทุกวันจะให้ผลดีกว่าการออกกำลังกาย โดย กระทรวงสาธารณสุข ยืนยันว่า คำแนะนำ/ความเชื่อดังกล่าวไม่ถูกต้อง เพราะการดื่มแอลกอฮอล์เป็นประจำทำให้ภูมิคุ้มกันร่างกายลดลงเม็ดเลือดขาวทำงานฆ่าเชื้อโรคในร่างกายได้ไม่เต็มที่ มีโอกาสติดเชื้อต่างๆ ได้ง่ายขึ้น รวมถึงการติดเชื้อโควิด 19 ด้วย ทั้งนี้ การรวมกลุ่มเพื่อดื่มสังสรรค์จะเพิ่มความเสี่ยงให้เกิดการแพร่ระบาดมากยิ่งขึ้น อีกทั้งยังพบผู้ป่วยที่มีประวัติดื่มสุรา ติดเชื้อโควิด 19 และต้องเข้ารับการรักษา ทำให้ผู้ป่วยติดเชื้อโควิด 19 มีความเสี่ยงต้องใส่ท่อช่วยหายใจ และเสียชีวิตสูงเมื่อเทียบกับคนไข้ที่ไม่มีประวัติดื่มแอลกอฮอล์ ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ อีกด้วย
โฆษกประจำสำนักนายกรัฐมนตรี เผยผู้ติดเชื้อโควิด-19 รายใหม่ วันนี้ รวม 24,792 ราย จำแนกเป็นผู้ป่วยจากในประเทศ 24,712 ราย ผู้ป่วยมาจากต่างประเทศ 80 ราย ผู้ป่วยสะสม 913,214 ราย (ตั้งแต่ 1 มกราคม 2565) หายป่วยกลับบ้าน 22,065 ราย หายป่วยสะสม 721,582 ราย (ตั้งแต่ 1 มกราคม 2565) ผู้ป่วยกำลังรักษา 222,998 ราย เสียชีวิต 63 ราย ล่าสุดการให้บริการวัคซีน โควิด-19 สะสมอยู่ที่ 125,670,273 โดส เข็มที่ 1 ฉีดสะสม 54,230,434 โดส เข็มที่ 2 ฉีดสะสม 49,929,580 โดส เข็มที่ 3 ฉีดสะสม 19,684,237 โดส เข็มที่ 4 ฉีดสะสม 1,825,963 โดส อย่างไรก็การฉีดวัคซีนโควิด-19 ทั่วโลกแล้ว 10,926 ล้านโดส ใน 205 ประเทศ/เขตปกครอง ในขณะที่สหรัฐอเมริกามีจำนวนการฉีดวัคซีนสูงที่สุดที่ 556 ล้านโดส ด้านอาเซียนขณะนี้ทุกประเทศได้ฉีดวัคซีนป้องกันโรคโควิด-19 แล้ว มียอดรวมกันที่ประมาณ 990.1 ล้านโดส อินโดนีเซียฉีดวัคซีนในจำนวนมากที่สุดที่ 354.8 ล้านโดส สำหรับประเทศไทยข้อมูล ณ วันที่ 9 มีนาคม 2565 ได้ฉีดวัคซีนแล้วกว่า 125,199,011 โดส
********************************************
วันพฤหัสบดีที่ 10 มีนาคม 2565
กรมทางหลวงชนบท สนับสนุนโครงการระเบียงเศรษฐกิจภาคตะวันออก (EEC) พร้อมส่งเสริมการคมนาคมขนส่งและท่องเที่ยว ตามนโยบายของรัฐมนตรีว่าการกระทรวงคมนาคม
ขยายถนนสาย สป.1011 อำเภอบางพลี จังหวัดสมุทรปราการ คาดแล้วเสร็จในเดือนกันยายน 2565
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อำเภอบางพลี จังหวัดสมุทรปราการปัจจุบันมีความคืบหน้าไปแล้วกว่าร้อยละ 76 ขณะนี้อยู่ระหว่างการดำเนินงานแผ่นพื้นคอนกรีตเสริมเหล็กรองรับโครงสร้างทาง งานชั้นโครงสร้างทางและงานผิวจราจรคอนกรีตเสริมเหล็ก คาดว่าจะก่อสร้างแล้วเสร็จ ในเดือนกันยายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญในเรื่องการแก้ไขปัญหาจราจรที่หนาแน่น รองรับการขยายตัวของเมืองในอนาคต ส่งเสริมเศรษฐกิจการขนส่งการท่องเที่ยวในจังหวัดสมุทรปราการ และจังหวัดใกล้เคียง สนับสนุนโครงการระเบียงเศรษฐกิจภาคตะวันออก (Eastern Economic Corridor: EEC) ทช. จึงได้ดำเนินโครงการก่อสร้างถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อำเภอบางพลี จังหวัดสมุทรปราการ โดยการขยายถนนจากเดิม 2 ช่องจราจร เป็นถนน 4 ช่องจราจร ก่อสร้างเป็นผิวจราจรแบบคอนกรีตเสริมเหล็กจาก กม. ที่ 0+000 - 2+200 และ กม. ที่ 2+900 - 3+875 ระยะทาง 3.175 กิโลเมตร และช่วงบริเวณหน้าสถาบันการแพทย์จักรีนฤบดินทร์ ก่อสร้างเป็น 6 ช่องจราจร จาก กม. ที่ 2+200 - 2+900 ระยะทาง 0.700 กิโลเมตร รวมระยะทางทั้งสิ้น 3.875 กิโลเมตร พร้อมก่อสร้างสะพานคอนกรีตเสริมเหล็ก 5 แห่ง และระบบระบายน้ำ ไฟฟ้าแสงสว่าง เครื่องหมายจราจร สิ่งอำนวยความปลอดภัย รวมถึงได้มีการตอกเสาเข็มปูพรมเต็มพื้นที่พร้อมแผ่นพื้นคอนกรีตเสริมเหล็กก่อนก่อสร้างโครงสร้างคันทาง เพื่อป้องกันการทรุดตัวบนพื้นที่ดินอ่อนอีกด้วย ใช้งบประมาณในการก่อสร้างรวม 590 ล้านบาท เมื่อก่อสร้างแล้วเสร็จจะช่วยให้การคมนาคมในพื้นที่มีประสิทธิภาพมากยิ่งขึ้น ประชาชนที่ต้องการเดินทางไปยังสถานที่และหน่วยงานราชการสำคัญต่าง ๆ เช่น โครงการลูกพระดาบส สมุทรปราการ ตามพระราชดำริ ศูนย์อุตุนิยมวิทยาและพยากรณ์อากาศ มหาวิทยาลัยราชภัฏธนบุรี สมุทรปราการสถาบันการแพทย์จักรีนฤบดินทร์ และจังหวัดใกล้เคียง สามารถเดินทางได้อย่างสะดวก รวดเร็ว ปลอดภัย ประหยัดเวลาและค่าใช้จ่ายในการเดินทาง เป็นการยกระดับคุณภาพชีวิตให้กับประชาชนอย่างเป็นรูปธรรม
วันอังคารที่ 26 กรกฎาคม 2565
​สำนักงานปลัดกระทรวงกลาโหม มอบความรัก…ส่งความสุขแก่ผู้สูงอายุ บ้านพักคนชราหญิง จว.ปทุมธานี
เช้าวันนี้ (วันที่ 26 กรกฎาคม 2565 เวลา 09.30น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
ณ มูลนิธิมิตรภาพสงเคราะห์บ้านพักคนชราหญิง จังหวัดปทุมธานี โดยการฉีดล้างทำความสะอาด และตัดแต่งกิ่งไม้ การจัดเลี้ยงอาหารกลางวัน รวมทั้งมอบเครื่องอุปโภคบริโภค และสิ่งของจำเป็นสำหรับผู้สูงอายุ อาทิ น้ำดื่ม ผ้าอ้อมสำเร็จรูป แผ่นรองซับ นมผงสำหรับผู้สูงอายุ นมกล่อง UHT ชุดตรวจ ATK และหน้ากากอนามัย N95
สำหรับการจัดกิจกรรมในวันนี้ ถือเป็นการบำเพ็ญสาธารณประโยชน์ และบำเพ็ญสาธารณกุศลของข้าราชการสำนักงานปลัดกระทรวงกลาโหม ที่ได้ร่วมกับทุกภาคส่วนในการดูแลช่วยเหลือสังคม เนื่องในโอกาสเฉลิมพระชนมพรรษาพระบาทสมเด็จพระเจ้าอยู่หัว อันเป็นการแสดงออกถึงความสำนึกในพระมหากรุณาธิคุณ ที่ทรงมีต่อปวงชนชาวไทย และประเทศชาติ และจะเป็นส่วนหนึ่งที่จะช่วยแบ่งเบาภาระของมูลนิธิมิตรภาพสงเคราะห์บ้านพักคนชราหญิง รวมทั้งพี่น้องประชาชนในพื้นที่โดยรอบให้มีความสุขอย่างยั่งยืน บนพื้นฐานของความรัก ความสามัคคีต่อไป
วันอังคารที่ 17 พฤษภาคม 2565
​PM advises parents to screen children’s health before going to school
​PM advises parents to screen children’s health before going to school
May 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the overall situation of the first day of school reopening and onsite teaching for the 1/2022 semester. Schools under Ministry of Education and Bangkok Metropolitan Administration, as well as private schools, have proved to be well prepared, both in terms of surveillance and control measures against the spread of COVID-19. Teachers, students, and school personnel all comply with the preventive measures through wearing hygienic mask, observing social distancing in the classrooms and corridors, regularly cleaning school areas, and staggering class hours and lunch break to vary the start and end times. Most of the students have also been vaccinated according to the advice of Ministry of Public Health.
The Prime Minister urged the parents to conduct screening of students’ health before allowing them to go to school to minimize the risk of the disease spread and infection. He also thanked the public and all concerned sectors, especially doctors and medical staffs, for their contribution to the continuously declining number of new COVID-19 cases, patients who have developed pneumonia, and death cases.
As of today (May 17, 2022), a total of 3,893 new confirmed cases is reported, among which 3,890 were found domestically, and 3 from overseas traveling. The total of 38 deaths and 7,323 recoveries were reported with 63,337 active cases. From January 1, 2022, cumulative number of cases are 2,159,542, and cumulative number of recoveries, 2,121,596. There are 1,245 active case patients who have developed pneumonia (an average of 16 persons per province). Bed occupancy rate is 16%. Cumulative number of vaccinations across the country from February 28, 2021 to May 15, 2022 is 135,671,274 doses (1st shot: 56,524,179, 2nd shot: 51,971,199, 3rd and 4th shot: 27,175,896.
วันอังคารที่ 16 พฤศจิกายน 2564
พม. เร่งช่วยเหลือหญิงอุ้มลูกแรกคลอด 10 วัน เดินเรร่อนกลางเมืองพัทยา เข้าสู่กระบวนการคุ้มครอง
พม. เร่งช่วยเหลือหญิงอุ้มลูกแรกคลอด 10 วัน เดินเรร่อนกลางเมืองพัทยา เข้าสู่กระบวนการคุ้มครอง
วันที่ 11 พ.ย. 64เวลา 14.00 น. ที่กระทรวงการพัฒนาสังคมและความมั่นคงของมนุษย์ สะพานขาว กทม.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวง พม. เปิดเผยว่า จากกรณีพลเมืองดีโพสต์ข้อความลงสื่อสังคมออนไลน์ Facebook ขอความช่วยเหลือด่วน เนื่องจากพบเห็นหญิงเร่ร่อนอุ้มลูกแรกคลอด เดินกลางเมืองพัทยา จังหวัดชลบุรีนั้น ล่าสุดวันนี้ (11 พ.ย. 64) นางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี พร้อมด้วยทีม One home พม. จังหวัดชลบุรี ประกอบด้วย บ้านพักเด็กและครอบครัวและศูนย์คุ้มครองคนไร้ที่พึ่งจังหวัดชลบุรี ได้บูรณาการลงพื้นที่ร่วมกันตรวจสอบข้อเท็จจริง พร้อมให้การช่วยเหลือเบื้องต้นตามภารกิจของกระทรวง พม. จากการตรวจสอบขอเท็จจริงพบว่า หญิงคนดังกล่าว อายุ 30 ปี ไม่ได้ประกอบอาชีพ อาศัยอยู่กับลูกอายุเพียง 10 วัน ณ โรงแรมแห่งหนึ่ง ในเมืองพัทยา เนื่องจากเจ้าของโรงแรมเป็นห่วงความปลอดภัยของแม่และเด็กจึงให้พักอาศัยโดยไม่คิดค่าใช้จ่ายใดๆ ขณะนี้ ทางเจ้าหน้าที่ได้นำตัวหญิงคนดังกล่าวและลูกเข้ารับการตรวจประเมินสภาพร่างกายที่โรงพยาบาลในพื้นที่ โดยมีเจ้าหน้าที่บ้านพักเด็กและครอบครัวจังหวัดชลบุรี ติดตามอาการของเด็กอย่างใกล้ชิด เนื่องจากเด็กมีอาการป่วยขี้ตาเหลือง อาจเกิดจากการติดเชื้อและไม่สามารถดื่มนมของแม่ได้ ซึ่งหลังจากนี้ จะรับเด็กเข้ารับการคุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 และจะรับแม่เด็กเข้ารับการดูแลช่วยเหลือในศูนย์คุ้มครองคนไร้ที่พึ่งจังหวัดชลบุรีต่อไป
นางสาวแรมรุ้งกล่าวเพิ่มเติมว่า หากพบคนเร่ร่อน ไร้ที่พึ่งหรือประชาชนประสบปัญหาความเดือดร้อน ทางสังคม สามารถโทรขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด รวมทั้งอาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
วันอาทิตย์ที่ 29 พฤษภาคม 2565
“อนุชา” ลงพื้นที่พัทลุง เดินหน้าแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่ จ.ตรัง พัทลุง และนครศรีธรรมราช ให้เกิดผลเป็นรูปธรรมโดยเร็ว
“อนุชา” ลงพื้นที่พัทลุง เดินหน้าแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่ จ.ตรัง พัทลุง และนครศรีธรรมราช ให้เกิดผลเป็นรูปธรรมโดยเร็ว
วันนี้ (29 พฤษภาคม 2565) นายอนุชา นาคาศัย รัฐมนตรีประจำสำนักนายกรัฐมนตรี ประธานอนุกรรมการประสานงานเร่งติดตามการแก้ไขปัญหาของสมัชชาคนจน พร้อมด้วย นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี นายมงคลชัย สมอุดร รองปลัดสำนักนายกรัฐมนตรี นายกู้เกียรติ วงศ์กระพันธุ์ ผู้ว่าราชการจังหวัดพัทลุง ผู้แทนส่วนราชการที่เกี่ยวข้อง และผู้แทนแก้ไขปัญหาของสมัชชาคนจนร่วมลงพื้นที่ จังหวัดพัทลุง เพื่อแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่จังหวัดตรัง จังหวัดพัทลุง และจังหวัดนครศรีธรรมราช
นายอนุชาฯ กล่าวว่า ปัญหาการตัดโค่นต้นยางพาราฯ ปัจจุบันอยู่ระหว่างการดำเนินการของสำนักงานคณะกรรมการกฤษฎีกาเกี่ยวกับการเสนอร่างพระราชกฤษฎีกาต่อคณะรัฐมนตรี เพื่อให้ความเห็นชอบในหลักการการออกกฎหมายลำดับรอง ส่งผลให้ประชาชนในพื้นที่ไม่สามารถตัดโค่นต้นยางพาราได้ ทำให้ได้รับความเดือดร้อน ตนเองในฐานะที่ได้รับมอบหมายยืนยันจะเร่งดำเนินการแก้ไขปัญหาที่สะสมมายาวนานให้เกิดผลเป็นรูปธรรมโดยเร็วที่สุด ทั้งนี้ ต้องอาศัยความร่วมมือภาคส่วนต่าง ๆ ที่มีความเห็นต่างคัดค้านการดำเนินการของภาครัฐ ขอให้เห็นถึงปัญหาของประชาชนเป็นหลัก ร่วมมือกับรัฐบาลช่วยกันเดินหน้าแก้ไขปัญหาอย่างยั่งยืนให้กับประชาชน
นายอนุชาฯ ระบุ พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี เข้าใจถึงปัญหาความเดือดร้อนของประชาชน ได้มอบหมายและกำชับให้ตนทำงานร่วมกับหน่วยงานที่เกี่ยวข้องแก้ไขปัญหาให้ได้ อย่าทิ้งปัญหาให้เป็นภาระของลูกหลานในอนาคต อะไรที่เป็นความเดือดร้อนของประชาชนให้เร่งดำเนินการแก้ไข สำหรับปัญหาเกี่ยวกับระเบียบ ข้อกฎหมายของส่วนราชการ นายกรัฐมนตรีได้สั่งการให้ภาครัฐช่วยเหลืออย่างเต็มที่ ให้ประชาชนได้รับผลประโยชน์มากที่สุดจากระเบียบและข้อกฎหมายดังกล่าว ขอให้ประชาชนเชื่อมั่นว่ารัฐบาลพยายามทำอย่างเต็มที่ เพื่อแก้ไขปัญหาให้กับประชาชน ยืนยันรัฐบาลและหน่วยงานภาครัฐไม่ได้กลั่นแกล้งประชาชน ทุกคนมีความมุ่งมั่น ทุ่มเททำงานเพื่อให้ปัญหาได้รับการแก้ไข เพื่อคุณภาพชีวิตที่ดี และเพื่อความสุขของประชาชน
สำหรับการแก้ไขปัญหาในเบื้องต้นเพื่อบรรเทาความเดือดร้อนของประชาชนกรณีตัดโค่นยางพารา นายอนุชาฯ มอบหมายตัวแทนประชาชน ตัวแทนสมัชชาคนจน ผู้แทนส่วนราชการที่เกี่ยวข้องหารือให้ได้ข้อสรุป เพื่อนำเสนอให้พิจารณา พร้อมประสานให้กระทรวงทรัพยากรธรรมชาติและสิ่งแวดล้อม กรมป่าไม้และกรมอุทยานแห่งชาติ สัตว์ป่า และพันธุ์พืช เพื่อแก้ไขปัญหาเบื้องให้กับประชาชนระหว่างรอพระราชกฤษฎีกาฯ โอกาสนี้ ผู้แทนประชาชนได้กล่าวขอบคุณ นายอนุชาฯ และรัฐบาล ที่แสดงความตั้งใจจริงในการแก้ไขปัญหาให้กับประชาชน ซึ่งเป็นปัญหามายาวนาน ขอให้เร่งดำเนินการให้เกิดผลโดยเร็วต่อไป สมกับที่ประชาชนรอคอยมาเป็นเวลานาน
วันพุธที่ 5 มกราคม 2565
โฆษกรัฐบาลเผย “นายกฯ” ติดตามความคืบหน้าสนามบินเบตง ทย. ชี้เปิดให้บริการเที่ยวบินราชการและเที่ยวบินส่วนบุคคลแล้ว ส่วนเชิงพาณิชย์เตรียมเปิด 2 เส้นทาง กระตุ้นเศรษฐกิจ
โฆษกรัฐบาลเผย “นายกฯ” ติดตามความคืบหน้าสนามบินเบตง ทย. ชี้เปิดให้บริการเที่ยวบินราชการและเที่ยวบินส่วนบุคคลแล้ว ส่วนเชิงพาณิชย์เตรียมเปิด 2 เส้นทาง กระตุ้นเศรษฐกิจ สร้างงาน สร้างรายได้ในพื้นที่ ยืนยันศึกษาอย่างรอบด้านตามมาตรฐาน
วันนี้ 5 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามโครงการท่าอากาศยานเบตง “สนามบินเบตง” เพื่อต้อนรับนักท่องเที่ยวจากทั่วประเทศ ทั้งนี้ กรณีที่มีข่าวและข้อมูลปรากฏบิดเบือนในสื่อสังคมออนไลน์ ถึงการก่อสร้างท่าอากาศยานเบตงที่มีข้อติดขัดไม่สามารถเปิดให้บริการได้ ซึ่งข้อเท็จจริงปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคลแล้ว และมีการทำการบินมาอย่างต่อเนื่อง ส่วนเที่ยวบินเชิงพาณิชย์ ได้มีสายการบินขออนุญาตทำการบินไว้ 2 เส้นทาง คือ 1. หาดใหญ่-เบตง-หาดใหญ่ และ 2. ดอนเมือง-เบตง-ดอนเมือง โดยกรมท่าอากาศยาน ได้มีการศึกษาความเป็นไปได้ วิเคราะห์ข้อมูลทางกายภาพและทางเศรษฐศาสตร์ ซึ่งข้อสรุปในการก่อสร้างที่วางไว้คือ ทางวิ่ง (Runway) ขนาด 30x 1,800 เมตร สามารถรองรับเครื่องบินขนาด 80 ที่นั่ง (ATR-72/Q-400) ซึ่งตามหลักการดำเนินงานท่าอากาศยานจะมีการติดตามตัวเลขผู้โดยสารและเที่ยวบิน เพื่อนำมาวิเคราะห์ในการเพิ่มศักยภาพของท่าอากาศยานต่าง ๆ โดยจะต้องมีระยะของการพัฒนาตามขนาดและความต้องการเดินทางของประชาชน สำหรับเส้นทางบินและการขึ้นลงของอากาศยาน จะอยู่ในน่านฟ้าของประเทศไทยเท่านั้น ไม่มีล้ำเข้าไปในน่านฟ้าของประเทศเพื่อนบ้านแต่อย่างใด
โฆษกประจำสำนักนายกรัฐมนตรี กล่าวต่อไปว่า การก่อตั้งท่าอากาศยานเบตงนั้น สืบเนื่องจากรัฐบาลมีนโยบายการพัฒนา 14 จังหวัดภาคใต้ และ จังหวัดยะลาอยู่ในกลุ่มภาคใต้ตอนล่างมีอำเภอเบตงเป็นอำเภอที่สำคัญมีความเจริญด้านเศรษฐกิจ แต่เนื่องจากพื้นที่อำเภอเบตง มีสภาพภูมิประเทศที่เป็นภูเขาสูงชัน ถนนแคบและคดเคี้ยว ไม่สะดวกต่อการเดินทาง ดังนั้น เพื่อเป็นการแก้ปัญหาด้านการคมนาคม เข้าสู่อำเภอเบตง ให้เป็นไปตามนโยบายของรัฐบาลที่ต้องการพัฒนาเศรษฐกิจและความมั่นคงในพื้นที่ 3 จังหวัดชายแดนภาคใต้ พร้อมทั้งสนับสนุนส่งเสริมการพัฒนาเศรษฐกิจ ด้านการท่องเที่ยว และเชื่อมต่อประเทศมาเลเซียที่ด่านเบตงและพื้นที่ใกล้เคียงได้สะดวกรวดเร็วยิ่งขึ้น
นายธนกร ยืนยันว่า นายกรัฐมนตรีเฝ้าติดตามโครงการก่อสร้างท่าอากาศยานเบตงมาโดยตลอด ปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคล ซึ่งได้มีการทำการบินมาอย่างต่อเนื่อง อยู่ระหว่างพัฒนาท่าอากาศยานให้สามารถรองรับการเดินทางทางอากาศของประชาชนได้อย่างเพียงพอ และครอบคลุมทุกความต้องการ รวมถึงเชื่อมโยงเส้นทางคมนาคมของประชาชนให้ทั่วถึง ทั้งนี้ จังหวัดยะลามีสถานที่ท่องเที่ยวทางธรรมชาติในพื้นที่อย่าง skywalk อัยเยอร์เวง บ่อน้ำร้อน อุโมงค์ปิยะมิตร สวนหมื่นบุปผา สวนไม้ดอกเมืองหนาว อุโมงค์เบตงมงคลฤทธิ์ อุโมงค์รถยนต์ ทุกแห่งได้เตรียมความพร้อม ปรับภูมิทัศน์ พร้อมรองรับนักท่องเที่ยว ภายใต้มาตรการป้องกัน และควบคุมการแพร่ระบาดของโรคโควิด-19 ต่อไป
วันพฤหัสบดีที่ 31 มีนาคม 2565
รัฐบาลย้ำประชาชนผู้ถือบัตรทอง สามารถเข้ารับบริการหน่วยปฐมภูมิสถานพยาบาลสังกัดกระทรวงสาธารณสุขทุกแห่งโดยไม่ต้องมีใบส่งตัว ยกเว้นกลุ่มโรงพยาบาลที่เป็นโรงเรียนแพทย์ หรือ รพ.เฉพาะทาง
รัฐบาลย้ำประชาชนผู้ถือบัตรทอง สามารถเข้ารับบริการหน่วยปฐมภูมิสถานพยาบาลสังกัดกระทรวงสาธารณสุขทุกแห่งโดยไม่ต้องมีใบส่งตัว ยกเว้นกลุ่มโรงพยาบาลที่เป็นโรงเรียนแพทย์ หรือโรงพยาบาลเฉพาะทาง แนะเช็คเครือข่ายหน่วยบริการที่สายด่วน สปสช. 1330
วันที่ 31 มี.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลโดยกระทรวงสาธารณสุขได้มีนโยบายยกระดับบัตรทองสู่หลักประกันสุขภาพยุคใหม่ โดยให้ประชาชนที่มีสิทธิหลักประกันสุขภาพแห่งชาติ หรือสิทธิบัตรทอง สามารถเข้าใช้บริการหน่วยบริการปฐมภูมิในสถานพยาบาลสังกัดกระทรวงสาธารณสุขได้ทุกแห่งทั่วประเทศ ไม่ว่าจะเป็นโรงพยาบาลส่งเสริมสุขภาพประจำตำบล (รพ.สต.) โรงพยาบาลประจำอำเภอ โรงพยาบาลประจำจังหวัด ทุกจังหวัดทั่วประเทศ ขณะที่ในพื้นที่กรุงเทพฯ สามารถไปใช้บริการได้ที่ศูนย์บริการสาธารณสุข และคลินิกชุมชนอบอุ่นทั่วกรุงเทพมหานคร โดยไม่ต้องมีใบส่งตัวจากหน่วยบริการที่ลงทะเบียนไว้ ซึ่งเริ่มต้นมาตั้งแต่วันที่ 1 ม.ค. 2565 เป็นต้นมา
หลักการของนโยบายนี้คือ ประชาชนยังคงเข้ารับบริการที่หน่วยบริการประจำที่ลงทะเบียนและหน่วยบริการปฐมภูมิในเครือข่าย แต่กรณีมีความจำเป็นหรือเหตุสมควรสามารถเข้ารับบริการปฐมภูมิที่หน่วยบริการปฐมภูมินอกเครือข่ายได้ โดยหน่วยบริการทุกแห่งที่ให้บริการประชาชนในลักษณะนี้ จะไม่ต้องให้ประชาชนกลับไปรับใบส่งตัว หรือมีการเรียกเก็บเงินจากประชาชน แต่ให้มาเรียกเก็บเงินจาก สปสช.
อย่างไรก็ตาม จะมีโรงพยาบาลในกลุ่มที่ไม่ได้จัดหน่วยบริการปฐมภูมิ เช่น กรณีโรงพยาบาลที่เป็นโรงเรียนแพทย์ โรงพยาบาลเฉพาะทาง ซึ่งส่วนใหญ่อยู่ในเขตกรุงเทพฯ ปริมณฑล จัดเป็นหน่วยบริการขั้นตติยภูมิ เมื่อประชาชนเข้าใช้บริการจะยังมีการขอใบส่งตัว
น.ส.ไตรศุลี กล่าวว่า แต่เนื่องจากขณะนี้มีประชาชนบางส่วนที่อาจไม่ทราบข้อมูลและเข้ารับบริการสถานพยาบาลที่ไม่ได้จัดบริการหน่วยปฐมภูมิและทางโรงพยาบาลมีการขอใบส่งตัว เมื่อไม่มีใบส่งตัวจึงถูกคิดค่าบริการ ในกรณีนี้สำนักงานหลักประกันสุขภาพแห่งชาติ (สปสช.) มีข้อแนะนำว่า หากไม่แน่ใจว่าสถานพยาบาลที่จะเข้ารับการรักษานั้นมีหน่วยปฐมภูมิและอยู่ในกลุ่มที่ยกเลิกการขอใบส่งตัวแล้วหรือไม่ ก่อนเข้ารับบริการสามารถโทรสอบถามที่ สายด่วน สปสช. 1330 กด 0 เพื่อสอบถามเจ้าหน้าที่ หรือ สอบถามที่ไลน์ OA สปสช. @nhso
“ตั้งแต่วันที่ 1 ม.ค. 2565 เป็นต้นมา ประชาชนผู้ถือบัตรทองสามารถเข้ารับบริการในระบบบริการปฐมภูมิในสถานพยาบาลสังกัดกระทรวงสาธารณสุขได้ทุกแห่ง โดยหน่วยบริการจะไม่มีการเรียกใบส่งตัว แต่ในกรณีโรงพยาบาลที่เป็นโรงเรียนแพทย์ หรือโรงพยาบาลเฉพาะทางนั้นจะไม่ได้จัดหน่วยปฐมภูมิดังนั้นจึงอาจมีกรณีขอใบส่งตัวของผู้ป่วย ซึ่งประชาชนสามารถเช็คเครือข่ายของโรงพยาบาลได้ที่สายด่วน สปสช. 1330 หรือไลน์ @nhso ก่อนเข้ารับบริการได้” น.ส.ไตรศุลี กล่าว
ทั้งนี้ บริการสุขภาพปฐมภูมิ คือ บริการสุขภาพด่านแรกของระบบบริการสาธารณสุข ซึ่งมีบทบาทในการดูแลสุขภาพประชาชนในท้องถิ่นโดยเน้นการป้องกันไม่ให้ป่วย หากเจ็บป่วยจะได้รับการดูแลรักษาเบื้องต้น (และครอบคลุมในกรณีที่จำเป็นจะต้องส่งต่อผู้ป่วยไปยังสถานพยาบาลที่รักษาโรคซับซ้อนมากขึ้น) ทั้งนี้รวมถึงบริการฟื้นฟูสุขภาพด้วย
ตัวอย่างหน่วยบริการปฐมภูมิ เช่น สถานีอนามัย โรงพยาบาลส่งเสริมสุขภาพประจำตำบล (รพ.สต.) หน่วยบริการปฐมภูมิของโรงพยาบาล ศูนย์สุขภาพชุมชน ศูนย์บริการสาธารณสุข รวมถึง คลินิกชุมชนอบอุ่น เป็นต้น
วันจันทร์ที่ 25 กรกฎาคม 2565
ปันความสุข..สร้างรอยยิ้มให้ชุมชน สป.จัดกิจกรรม “บ้าน วัด โรงเรียน รวมใจรวมพลังเทิดทูนสถาบันพระมหากษัตริย์”
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานในการจัดกิจกรรม บ้าน วัด โรงเรียน รวมใจรวมพลังเทิดทูนสถาบันพระมหากษัตริย์ ถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา (28 ก.ค.65) ณ วัดชินว
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานในการจัดกิจกรรม บ้าน วัด โรงเรียน รวมใจรวมพลังเทิดทูนสถาบันพระมหากษัตริย์ ถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา (28 ก.ค.65) ณ วัดชินวรารามวรวิหาร จังหวัดปทุมธานี
สำหรับภายในกิจกรรมประกอบด้วย พิธีเจริญพระพุทธมนต์ถวายเป็นพระราชกุศล กิจกรรมบำเพ็ญสาธารณประโยชน์ การพัฒนา ปรับปรุง ภูมิทัศน์ บริเวณวัดชินวรารามวรวิหาร และโรงเรียนวัดชินวราราม (เจริญผลวิทยาเวศม์) บริการตัดผม และบริการทางการแพทย์ การแสดงดนตรี (เพลงพระราชนิพนธ์) การบรรยายสร้างความรู้ ความเข้าใจ เกี่ยวกับสถาบันพระมหากษัตริย์ให้กับนักเรียนโรงเรียนวัดชินวราราม (เจริญผลวิทยาเวศม์) และประชาชนในพื้นที่ และการจัดเลี้ยงอาหารกลางวันให้กับนักเรียนโรงเรียนวัดชินวราราม (เจริญผลวิทยาเวศม์), ประชาชนในพื้นที่ และกำลังพล สป. ที่เข้าร่วมกิจกรรมฯ
ทั้งนี้ เพื่อเป็นการแสดงออกถึงความจงรักภักดี และเทิดทูนสถาบันพระมหากษัตริย์ ตลอดจนถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา รวมทั้งสร้างความสัมพันธ์อันดีระหว่างหน่วยงานทหารกับประชาชนในพื้นที่
วันจันทร์ที่ 26 กรกฎาคม 2564
นฤมล เร่งช่วยเหลือแคมป์คนงานตกสำรวจ บรรเทาภัยโควิด-19
- -
วันที่ 26 กรกฎาคม 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยว่า วันนี้ได้มอบหมายให้ทีมงานลงพื้นที่มอบข้าวกล่องให้แก่แคมป์คนงานก่อสร้างที่ได้รับผลกระทบอันเนื่องมาจากการสั่งปิดแคมป์คนงาน ตามมาตรการควบคุมการแพร่ระบาดของโควิด-19 เพื่อร่วมเป็นส่วนหน่ึงในการบรรเทาความเดือดร้อน ซึ่งในวันนี้ได้ให้ทีมงานนำข้าวกล่องไปมอบให้แคมป์ก่อสร้าง 3 แห่ง ได้แก่ แห่งที่ 1 บริษัท บริษัท เนาวรัตน์พัฒนาการ จำกัด (มหาชน) บริวณซอยลาดพร้าว 112 แห่งที่ 2 บริษัท ยูเวิร์ค999 จำกัด บริเวณซอยวัชรพล 18 และแห่งที่ 3 บริษัท สยามพาร์คบางกอก จำกัด โครงการบางกอกเวิลด์ (สวนสยาม)
รมช.แรงงานกล่าวเพิ่มเติมว่า ทราบรายงานจากทีมงานว่าแคมป์คนงาน บริษัท ยูเวิร์ด999 จำกัด ซอยวัชรพล 18 แขวง คลองถนน เขตสายไหม ยังไม่เคยมีเจ้าหน้าที่จากหน่วยงานรัฐนำข้าวกล่องไปมอบให้ มีเพียงแค่ธารน้ำใจจากบุคคลเพียงไม่กี่รายเท่านั้น ซึ่งในบางครั้งไม่เพียงพอ โดยปกตินายจ้างจะเป็นผู้จัดสรรอาหารมาให้คนงาน ณ แคมป์ก่อสร้าง แต่เนื่องจากนายจ้างนำอาหารมาให้เป็นหม้อ และให้คนงานตักอาหารแบ่งกันเอง ทำให้ไม่เพียงพอต่อจำนวนคนงาน จึงต้องทำอาหารเองเพิ่มเติมกันเอง เช่น เก็บผักบุ้งในแคมป์มาทำอาหาร เป็นต้น ในส่วนนี้ตนเองจะได้ประสานความร่วมมือกับหน่วยงานที่เกี่ยวข้อง เพื่อให้การช่วยเหลือและบรรเทาความเดือดร้อนต่อไป
แคมป์คนงานดังกล่าวฯ มีทั้งแรงงานไทยและแรงงานต่างด้าว มีหญิงตั้งครรภ์ 5 คน เด็กแรกเกิด 2 คน ทารก 3 คน และเด็กพิการ 1 คน ซึ่งแคมป์คนงานนี้ยังมีความต้องการได้รับการสนับสนุนเครื่องใช้อุปโภคและบริโภค เช่น ข้าวสาร อาหารแห้ง ยาสามัญเบื้องต้น แพมเพิส น้ำดื่ม นมผง หน้ากากอนามัย แอลกอฮอล์ เป็นต้น ในส่วนของสถานการณ์ด้านโควิด-19 ไม่พบผู้ติดเชื้อในแคมป์คนงานแห่งนี้ ซึ่งได้ทำการตรวจหาเชื้อครั้งล่าสุดไปเมื่อวันที่ 24 กรกฎาคม 2564 และคนงานส่วนหนึ่งได้รับการฉีดวัคซีนเป็นที่เรียบร้อยแล้ว
“ขอเป็นกำลังใจให้ทุกฝ่ายในการช่วยเหลือพี่น้องแรงงานร่วมกัน ยังมีอีกหลายแคมป์ที่ขาดโอกาสและยังคงต้องการได้รับการช่วยเหลือ หากมีข้อมูลใด ๆ ที่เป็นประโยชน์สามารถแจ้งผ่านมายังกระทรวงแรงงานได้ เพื่อร่วมเป็นส่วนหนึ่งในการช่วยเหลือพี่น้องแรงงาน” รมช.แรงงาน กล่าวทิ้งท้าย